Diari Oficial de la Generalitat Valenciana


Sumari del DOGV 8970, del 07-12-2020 (2020/10618)

RESOLUCIÓ de 24 de novembre de 2020, de la Vicepresidència i Conselleria d'Igualtat i Polítiques Inclusives, per la qual es resol ampliar el règim d'acords d'acció concertada en matèria de serveis socials en el sector d'atenció a persones amb diversitat funcional per a l'any 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8970

Data del DOGV
:   07-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10794


Data del document
:   24-11-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 24 de novembre de 2020, de la Vicepresidència i Conselleria d'Igualtat i Polítiques Inclusives, per la qual es resol ampliar el règim d'acords d'acció concertada en matèria de serveis socials en el sector d'atenció a persones amb diversitat funcional per a l'any 2020. [2020/10622]  
Antecedents de fet  
I) Mitjançant la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives (DOGV 8703, 23.12. 2019), es van convocar els acords d'acció concertada en matèria de serveis socials en el sector d'atenció a persones amb diversitat funcional per a l'any 2020, que té com a objecte específic concertar, d'acord amb les disponibilitats pressupostàries existents, els serveis corresponents a 7.919 places.  
II) Durant el termini establit per a la presentació de sol·licituds, les entitats van sol·licitar un total de 8.544 places per a les 7.919 convocades per a ser concertades, les quals es van quedar sense cobrir 549 places per les limitacions pressupostàries existents. Una vegada esmenades les deficiències detectades en la documentació, la comissió d'avaluació, en sengles reunions celebrades en dates 07.04.2020 i 15.04.2020, va aprovar la proposta de relació d'entitats els centres i els serveis de les quals compleixen els requisits, així com la puntuació obtinguda conformement amb el barem establit en l'article 12 (criteris de selecció i valoració d'entitats) de l'annex I de la resolució de convocatòria.  
III) Mitjançant la Resolució de 24 d'abril de 2020, de la Vicepresidència i Conselleria d'Igualtat i Polítiques Inclusives (DOGV 8802, 30.04.2020), per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones amb diversitat funcional, es va aprovar la concessió de concerts socials per a l'any 2020, per import de 311.055.604,68 euros, amb càrrec al crèdit consignat en el capítol IV, línia S6738, programa pressupostari 311.20, Gestió i organització del sistema. Aquesta quantia que es va veure modificada per la correcció d'errades publicada (DOGV 8813, 18.05.2020), la qual puja a un total de 799.678.649,68 euros.  
  
IV) Han quedat pendents d'acord d'acció concertada sol·licituds de centres per a persones amb diversitat funcional, a causa de les limitacions pressupostàries existents.  
V) Hi ha un informe motivat del centre directiu (Direcció General de Gestió i Organització del Sistema), de data 3 de novembre de 2020, que acredita la necessitat de reunió de la comissió d'avaluació per a concertar nous serveis i places no cobertes amb la finalitat d'atendre les necessitats socials en el sector de les persones amb diversitat funcional, tenint en compte que els centres d'entitats d'iniciativa social, que van presentar la sol·licitud per a la convocatòria de 2020, complien tots els requisits exigits en la convocatòria. En concret, l'informe determina la necessitat de nous serveis per a concertar en la següent tipologia de recursos:  
a) Serveis d'atenció primerenca per a l'atenció de xiquets o xiquetes amb trastorn del desenvolupament o risc de patir-lo, de 0 a 6 anys: 193 places.  
b) Serveis de centres ocupacionals per a la integració sociolaboral de persones amb diversitat funcional: 22 places.  
c) Serveis de centres de dia per a persones amb diversitat funcional intel·lectual, física i orgànica: 14 places.  
d) Serveis de residències per a persones amb diversitat funcional intel·lectual, física i orgànica: 4 places.  
e) Serveis en habitatges tutelats per a persones amb diversitat funcional física o intel·lectual: 7 places.  
f) Serveis en habitatges tutelats per a persones amb trastorn mental greu: 8 places.  
VI) Les sol·licituds presentades per les entitats, que consten en la proposta de la comissió d'avaluació, compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'annex I de la resolució de convocatòria, per a optar i accedir al règim d'acció concertada.  
Així mateix, consta un informe que recull que les entitats han de disposar d'un certificat de qualitat del centre o servei. Totes les entitats afectades per l'ampliació de places posseeixen certificat de qualitat. Els nous centres segons el que disposa la disposició addicional A.4a de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, compten amb un termini màxim de quatre anys per a obtindre una acreditació de qualitat.  
VII) Reunida la comissió d'avaluació, en sessions de 6 i 18 de novembre de 2020, ha quantificat la totalitat de places de les sol·licituds d'entitats d'iniciativa social, que compleixen requisits i superen la puntuació mínima de 50 punts, per a cobrir els serveis corresponents a les places establides en la convocatòria pública, conformement amb la tipologia dels recursos i mòduls econòmics corresponents. Quant a la data d'efectes de places a concertar, la comissió d'avaluació determina que tindrà efecte a partir de l'1 de desembre de 2020 per a l'ocupació i disposició de places.  
VIII) Hi ha crèdit adequat i suficient per a l'adopció d'aquest acord, programa pressupostari 311.20, Gestió i organització del sistema, capítol IV, codi S6738, de la secció 16, del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2020, per import de 312.289,32 ?. Del romanent de crèdit retingut en la línia S6738, per a l'ampliació de places referenciades, durant el mes de desembre, únicament serà necessària la suma següent: 169.152,41 euros.  
  
  
Fonaments de dret  
Primer. Es delega en la persona que ocupe el lloc de director o directora general de Gestió i Organització del Sistema la resolució del procediment d'acció concertada a què es refereix aquesta convocatòria, tal com estableix el resolc tercer de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives (DOGV 8703, 23.12. 2019), per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional per a l'any 2020. Així mateix, l'article 44.2 estableix que durant el termini de vigència d'aquesta convocatòria, l'òrgan facultat per a resoldre el procediment de concertació, podrà, si existeix crèdit adequat i suficient per a això i les necessitats del servei ho justifiquen:  
a) Concertar, sense necessitat de nova sol·licitud, els serveis que malgrat haver aconseguit la puntuació mínima, n'hagen quedat exclosos per falta de crèdit pressupostari, seguint l'ordre de prelació resultant del procediment de selecció, amb la comprovació prèvia que l'entitat continua reunint els requisits exigits.  
Segon. L'art. 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, accés i control de les quals siguen de la seua competència, i que s'ajusten al procediment i als requisits que preveuen aquesta llei i la normativa sectorial aplicable.  
Tercer. Mitjançant el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Quart. D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant una resolució, que recull aquells aspectes i elements que estableix aquesta norma, a fi de delimitar l'objecte i, en el seu cas, nombre de places i característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que presten les entitats d'iniciativa social sota els principis de transparència, publicitat i no-discriminació.  
  
Cinqué. Havent analitzat les sol·licituds presentades per la comissió d'avaluació, el procediment de concertació s'ha dut a terme conformement amb les condicions generals que s'estableixen en la convocatòria dels acords d'acció concertada en matèria de serveis socials en el sector d'atenció a persones amb diversitat funcional, deixant constància de la relació ordenada de participants en el procediment de selecció, que han acreditat el compliment dels requisits exigits, amb la seua puntuació en el procediment de selecció, d'acord amb els criteris de valoració, que han sigut ponderats conformement amb el que estableix l'article 12 de l'annex I de la resolució de convocatòria.  
  
Sisé. Aquesta actuació està emparada en l'apartat segon in fine de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional per a l'any 2020, que estableix: «En cas que, després de l'oportú procediment de selecció, quede un romanent de crèdit sense disposar en la línia, la Conselleria podrà fixar nous serveis i nombre de places a concertar per a atendre les necessitats socials.»  
Seté. El contingut d'aquesta resolució en relació amb les places i serveis concertats està regulat en l'article 16 de l'annex I de la resolució de la convocatòria, per la qual cosa és procedent determinar les places dels centres que són objecte de concert, en què s'estableix la reserva i ocupació de part o la totalitat de places, amb l'import de l'anualitat determinat per a cada centre en funció del nombre de places concertades, el mòdul econòmic aplicable i el nombre de dies de prestació del servei.  
I per tot això, conforme amb el que disposa l'article 18 del Decret 181/2017, de 17 de novembre, del Consell, resolc:  
  
Primer  
Ampliar el règim d'acords d'acció concertada en matèria de serveis socials en el sector d'atenció a persones amb diversitat funcional per a l'any 2020, conformement amb les necessitats exposades.  
  
Segon  
Aprovar l'acord d'acció concertada i el concert de serveis i places de centres d'atenció social a persones amb diversitat funcional, que consten en l'annex d'aquesta resolució, amb la identificació de l'entitat titular, CIF, tipologia de centre, nombre de places concertades i import de l'anualitat 2020.  
L'aprovació de la concessió de concerts socials per a l'any 2020, per import total de 169.152,41 euros s'efectua amb càrrec al crèdit consignat en el pressupostari 311.20, Gestió i organització del sistema, capítol IV, aplicació pressupostària S6738 (manteniment / concerts de places en centres per a persones amb diversitat funcional).  
  
  
Tercer  
La concertació de serveis i places aprovades per aquesta resolució queda subjecta a la subscripció del document administratiu de formalització de concert social, d'acord amb el que estableix la normativa aplicable.  
Els concerts socials que se subscriguen tindran una durada d'un mes, a partir de l'1 de desembre fins a la fi de l'any, d'acord amb el que estableix la convocatòria.  
  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de ser notificada, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa..  
Així mateix, poden interposar potestativament un recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar a partir de l'endemà de ser notificada, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 24 de novembre de 2020.- La vicepresidenta del Consell i consellera d'Igualtat i Polítiques Inclusives, p. d. (article 15 Resolució 18.12.2019), la directora general de Gestió i Organització del Sistema: Patricia Ramón Galindo.